Поштоване колеге,

Савез славистичких друштава Србије и Филолошки факултет Универзитета у Београду имају част да Вас позову да будете учесник XIX конгреса Савеза славистичких друштава Србије, који ће се одржати **од 23. до 25. августа 2023. године на Филолошком факултету у Београду**, Студентски трг 3. Конгрес ће се одржати уживо.

Управни одбор и Скупштина Савеза славистичких друштава Србије усвојили су тему XIX конгреса Савеза славистичких друштава Србије:

**Савремено проучавање српског језика и књижевности и словенских језика и књижевности као матерњих, инословенских и страних**

У оквиру ове теме предвиђене су три подтеме:

1. ПРОШЛОСТ, САДАШЊОСТ И БУДУЋНОСТ СРПСКОГ И ДРУГИХ СЛОВЕНСКИХ ЈЕЗИКА
2. АКТУЕЛНА ПИТАЊА СРПСКЕ И СЛОВЕНСКИХ КЊИЖЕВНОСТИ
3. МЕТОДИКА СРПСКОГ И ДРУГИХ СЛОВЕНСКИХ ЈЕЗИКА И КЊИЖЕВНОСТИ

Молимо Вас да нам на адресу са које сте добили оваj позив, електронском поштом, на приложеном формулару пријавите своје учешће и пошаљете наслов реферата са краћим образложењем, најкасније до **1. априла 2023. године**. Учесници без реферата могу се пријављивати до 20. августа.

**Важна напомена**: Обавештавамо професоре Српског језика и књижевности и Руског језика да ће Конгрес бити акредитован у Заводу за унапређење образовања и васпитања и да се могу пријавити и са рефератом и без реферата. Сви учесници ће добити одговарајуће потврде (сертификате).

**Информација о котизацији**: За учеснике са рефератом котизација за Конгрес је 3.000,00 динара, а за учеснике без реферата 5.000,00 динара и треба је уплатити на рачун Савеза

(бр.: 205-95034-69, Комерцијална банка АД, Београд) најкасније десет данa пре почетка Конгреса.

Примите наше срдачне поздраве,

Управник Савеза славистичких друштава Србије

Проф. др Рајна Драгићевић

XIX конгрес Савеза славистичких друштава Србије

Савремено проучавање српског језика, књижевности и словенских језика и књижевности као матерњих, инословенских и страних

**Формулар за пријављивање**

Име и презиме:

Звање:

Назив и адреса институције у којој сте запослени:

Број телефона:

Имејл:

Пријављујете учешће:

 а) са рефератом

б) без реферата

За учеснике са рефератом:

Наслов реферата:

Подтема Конгреса:

Образложење (до 15 редова):